กินยาคุมแบบให้นมเอ็กซ์ลูตอน แล้วพอดีหูอักเสบเลยกินยาแก้อักเสบ capsules 250 mg กับยาพารา ครั้งละ2เม็ด ยาพาราน่าจะกินเกินขนาดค่ะ แล้วจะทำให้ยาคุมประสิทธิภาพลดลงไหม จะท้องไหมคะ หลั่งนอกค่ะ
สวัสดีค่ะ Thanks you,ยาแก้อักเสบที่เป็นแคปซูล ขนาด250มิลลิกรัมที่ทานเพื่อรักษาอาการหูอักเสบอยู่นั้น น่าจะเป็นยาปฏิชีวนะ โดยอาจเป็นยาในกลุ่มเพนิซิลิน หรือยาazithyromycinซึ่งหากเป็นยาทั้ง2ชนิดนี้ รวมถึงยาพาราเซตามอล จะไม่ได้มีผลกับระดับฮอร์โมนเอสโตเจนหรือโปรเจสเตอโรนในกระแสเลือด หรืออาจมีเพียงเล็กน้อยเท่านั้น ดังนั้น จึงไม่มีผลไปลดประสิทธิภาพของยาคุมกำเนิดลงอย่างมีนัยสำคัญค่ะ(ทั้งแบบชนิดฮอร์โมนรวมและฮอร์โมนเดี่ยว) ดังนั้น หากที่ผ่านมา ทานยาคุมได้อย่างถูกต้อง คือไม่มีการลืมทานยา ทานยาตรงเวลาหรือใกล้เคียงกันทุกวัน ไม่มีอาเจียนหลังทานยา และไม่มีท้องเสีย ยาคุมก็จะยังช่วยป้องกันการตั้งครรภ์ได้มากกว่า99%และโอกาสในการตั้งครรภ์ก็ยังมีน้อยกว่า1%ค่ะ